Premieră medicală emoționantă. Un nou-născut a primit o inimă nouă prin transplant.
Un bebeluș a primit o inimă nouă prin transplant. Cordul nu mai avea contracții și a avut nevoie să fie repornit de două ori. A fost pentru prima dată când în Spania are loc o astfel de intervenție chirurgicală.
Premieră medicală emoționantă în Spania. La doar o lună, Naiara, o fetiță născută cu o malformație, a primit o inimă nouă prin transplant. Nu ar fi supraviețuit fără această intervenție.Pentru prima dată, medicii iberici au izbutit să facă operația cu un cord care nu mai avea contracții și care a avut nevoie să fie repornit de două ori."Când am ajuns acolo am găsit inima în stop. Am pus-o într-o pompă specială care a irigat-o cu sânge și inima a început să bată din nou. A fost nevoie să reanimăm inima şi după ce a ajuns în pacient, ca să o activăm iar. Nu doar că am reanimat inima o dată, ci de două ori în acest caz“, explică José Ángel Zamorano, asistent medical. Intervenția a reușit chiar dacă donatorul, nou-născut și el, nu era compatibil cu Naiara. Operația care a fost făcută la spitalul Gregorio Maranion din Madrid a durat 12 ore și a folosit o tehnologie de ultimă generație.CITEȘTE ȘI O femeie a aflat că a devenit mamă după ce s-a trezit din comă indusă. "Acest transplant pionier în asistolă nu ar fi fost posibil acum 5 ani. Sunt inovaţii făcute în spitale care sprijină aceste descoperiri“, spune dr. Juan Manuel Gil, şef Chirurgie Cardiacă Infantilă.La o lună după transplant, Naiara a fost adusă în salon. Se simte bine, crește în greutate, semn că organismul nu respinge cordul transplantat, și în curând va pleca acasă.